DA Den Europæiske Unions Tidende C 162/3

Resumé fra medlemsstaterne om statsstøtte, der er ydet ifølge forordning (EF) nr. 1/2004 af 23. december 2003 om anvendelse af EF-traktatens artikel 87 og 88 på statsstøtte til små og mellemstore virksomheder, der beskæftiger sig med produktion, forarbejdning og afsætning af landbrugsprodukter

(2005/C 162/03)

Støttenummer: XA 13/05

Medlemsstat: Det Forenede Kongerige

Område: England

Støtteordningens benævnelse eller navnet på den virksomhed, der modtager en individuel støtte: Cross Compliance Advice Programme — Practical Advice for Land Managers (England)

Retsgrundlag: Ordningen er ikke lovfæstet. Landbrugsloven af 1986 (afsnit 1) er retsgrundlaget for, at staten kan sørge for rådgivning i forbindelse med landbrugsvirksomhed.

Udgifter under ordningen: Støttens samlede værdi er på 2 007 052,23 GBP i de tre programår. Udbetalingen sker i løbet af de 4 følgende regnskabsår

Maksimal støtteintensitet: Støtteintensiteten er 100 %.

Gennemførelsestidspunkt: Landmændene kan tilmelde sig fra den 4. april 2005. De første arrangementer afholdes efter dette tidspunkt.

Støtteordningens eller den individuelle støttes varighed: Ordningen vil hele tiden stå åben for nye deltagere. Aktiviteter, der finansieres under ordningen, afholdes fra den 4. april 2005 til den 30. juni 2007.

Støttens formål: Sektorudvikling. Programmet er for erhvervsaktive landmænd og andre relevante virksomheder. Formålet med programmet, der består af en række workshops på bedrifterne, markvandringer, hjælpetjenester og netsteder, er at give landmænd og andre arealforvaltere en klar og målrettet vejledning i lovfæstede forvaltningskrav (FLK) og kravene til god landbrugs- og miljøtilstand (GLMS), og hvad de betyder for bedriftsforvaltningen. Det vil øge fagligheden i sektoren.

Støtten udbetales i overensstemmelse med artikel 14 i forordning 1/2004, og de støtteberettigede omkostninger er udgifter til tilrettelæggelse og udførelse af uddannelsesprogrammer og konsulenttjeneste.

Berørt(e) sektor(er): Ordningen gælder for virksomheder, der kun beskæftiger sig med fremstilling af landbrugsprodukter. Ordningen står åben for virksomheder, der fremstiller en hvilken som helst form for landbrugsprodukter.

Navn og adresse på den myndighed, der yder støtten:

Department for Environment, Food and Rural Affairs Farm Advice Unit Rural Development Service Area 4A, Ergon House Horseferry Road London Det Forenede Kongerige SW1P 2AL

Internetadresse: www.defra.gov.uk/farm/state-aid/setup/exist-exempt.htm

Klik på »Cross Compliance Advice Programme — Practical Advice for Land Managers«.

De kan også gå direkte til

www.defra.gov.uk/farm/state-aid/setup/schemes/cross-compliance.pdf

Andre oplysninger: Ordningen kan benyttes af alle virksomheder i landdistrikterne, ikke blot landbrugsvirksomheder. Støtte til virksomheder uden for landbruget udbetales under hensyntagen til Kommissionens forordning 69/2001 om de minimis-støtte.

Støttemodtagerne kan ikke selv vælge tjenesteleverandør. Leverandøren er Momenta, som er blevet udvalgt ved licitation.

Sag nr.: XA 14/05

Medlemsstat: Letland

Støtteordning eller navn på den virksomhed, der modtager individuel støtte: Støtte til risikoreduktion i visse landbrugssektorer

Retsgrundlag: Ministru kabineta 2005. gada 25. janvāra noteikumi Nr. 70 »Noteikumi par valsts atbalstu lauksaimniecībai 2005. gadā un tā piešķiršanas kārtība« 10. pielikums

Forventede årlige udgifter til ordningen eller det samlede individuelle støttebeløb, der ydes til virksomheden: Det samlede støttebeløb i 2005: 506 250 LVL (720 329 EUR)

Maksimal støtteintensitet: Der ydes støtte til dækning af udgifter til forsikringspræmier for afgrøder og husdyr. Støtten svarer til 50 % af de beløb, der er fastsat i kontrakterne mellem forsikringsselskaber og forsikringstagere, dog højst 25 LVL pr. enhed (hektar eller dyreenhed), 50 LVL for kartofler og grøntsager og 150 LVL for frugttræer og frugtbuske.

Gennemførelsesdato:

Støtteordningens eller den individuelle støttes varighed:

Målet med støtten: At reducere produktionsrisici i forbindelse med afgrøder og husdyr ved at yde delvis erstatning for de tab, som landbrugerne lider.

Berørt(e) sektor(er): Der ydes støtte til små og mellemstore virksomheder i visse landbrugssektorer (afgrøder og husdyr).

Den støttetildelende myndigheds navn og adresse:

Letlands landbrugsministerium Rīga, LV — 1981, Letland

Internetadresse: www.zm.gov.lv

http://www.zm.gov.lv/data/n0195_5p12.doc